PATVIRTINTA

Gargždų ,,Minijos“ progimnazijos

direktoriaus 2019 m. kovo 29 d.

įsakymu Nr. 1-25

**GARGŽDŲ ,,MINIJOS‘‘ PROGIMNAZIJOS SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Socialinės-pilietinės veiklos organizavimo tvarkos aprašas (toliau – Tvarkos aprašas) parengtas vadovaujantis Bendraisiais ugdymo planais, tvirtinamais Lietuvos Respublikos švietimo ir mokslo ministro, Lietuvos Respublikos švietimo ir mokslo ministro įsakymu patvirtintu 2015 m. gruodžio 21 d. Nr. V – 1309 ,,Dėl pradinio, pagrindinio ir vidurinio ugdymo programų aprašu‘‘ ir Lietuvos Respublikos švietimo ir mokslo ministro 2005 m. balandžio 5 d įsakymo Nr. ISAK – 556 ,,Dėl nuosekliojo mokymosi pagal bendrojo ugdymo programas tvarkos aprašo patvirtinimo ‘‘pasikeitimo‘‘.

2. Aprašo tikslas – nustatyti socialinės – pilietinės veiklos turinį ir organizavimo principus įgyvendinant pagrindinį ugdymą.

3. Socialinė – pilietinė veikla (toliau Veikla) yra organizuojama vadovaujantis Bendraisiais ugdymo planais, Nuosekliojo mokymosi pagal Bendrojo ugdymo programas tvarkos aprašu, Lietuvos Respublikos Švietimo ir mokslo ministerijos rekomendacijomis sudaryti sąlygas socialinei – politinei veiklai taip pat atsižvelgiant į Gargždų ,,Minijos‘‘ progimnazijos ugdymo planą, bendruomenės vykdomus projektus, kultūrines, socializacijos programas bei kitas organizuojamas veiklas.

4.Socialinė – pilietinė veikla mokiniui, kuris mokosi pagal pagrindinio ugdymo programą, yra privaloma.

5. Tikslas – sudaryti sąlygas mokiniui išsiugdyti dorinės, socialinės, kultūrinės ir pilietinės brandos bei tautinės savimonės pagrindus, įgyti kompetencijų pagrindus ir išbandyti save įvairiose veiklos srityse.

6. Uždaviniai:

6.1.Ugdyti gebėjimą priimti sprendimus ir motyvaciją dalyvauti mokyklos ir vietos bendruomenės veiklose;

6.2. Ugdyti pagarbos, rūpinimosi, pagalbos kitam vertybines nuostatas;

6.3.Skatinti mokinių visuomeninį ir pilietinį aktyvumą;

6.4. Formuoti mokinių asmeninius, socialinius, komunikacinius, darbo ir veiklos gebėjimus.

**II SKYRIUS**

**SOCIALINĖS – PILIETINĖS VEIKLOS ORGANIZAVIMO KRYPTYS**

7. Socialinė – akcijų, prevencinių renginių organizavimas bei vedimas; pagalba draugui, turinčiam mokymosi sunkumų; savanoriškas darbas nevyriausybinėse organizacijose;

8. Ekologinė – aplinkosauginė veikla: mokyklos žaliųjų plotų, gėlynų priežiūra; dalyvavimas švaros akcijoje;

9. Pilietinė – atstovavimas mokyklai visuomeninėje veikloje (olimpiadose, miesto kultūriniuose, sporto renginiuose, koncertinėse programose); dalyvavimas pilietinio ugdymo prevenciniuose, socialiniuose renginiuose; bendradarbiavimas su įvairiomis vaikų ir jaunimo organizacijomis, valdžios ir savivaldos institucijomis;

10. Kūrybinė, darbinė – dekoracijų ruošimas mokyklos edukacinėms erdvėms, mokyklą reprezentuojančių suvenyrų gamyba, reklaminių bukletų kūrimas ir leidyba; darbas bibliotekoje.

**III SKYRIUS**

**VEIKLOS PLANAVIMAS, APSKAITA IR ELEKTRONINIO DIENYNO PILDYMAS**

11. Mokiniams socialinė – pilietinė veikla pagrindiniame ugdyme yra privaloma ir jai skiriama per mokslo metus 10 valandų.

12. Mokiniai Veiklą gali rinktis ir už mokyklos ribų.

13. Klasės vadovas stebi mokinių socialinę – pilietinę veiklą.

14. Mokinys Veiklą fiksuoja socialinės – pilietinės veiklos apskaitos lape (1 priedas), klasės vadovas – elektroniniame dienyne skiltyje ,,Socialinė-pilietinė veikla“.

15. Mokinys, neatlikęs pilietinės – socialinės veiklos nustatyto valandų skaičiaus, nekeliamas į aukštesnę klasę.

**IV SKYRIUS**

**BAIGIAMOSIOS NUOSTATOS**

16. Veiklos apskaitą vykdo klasių vadovai.

17. Veiklos kontrolę vykdo mokyklos socialiniai pedagogai.

­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socialinės-pilietinės veiklos organizavimo tvarkos aprašo

1 priedas

**GARGŽDŲ ,,MINIJOS‘‘ PROGIMNAZIJOS SOCIALINĖS – PILIETINĖS VEIKLOS APSKAITOS LAPAS**

........... **klasės mokinio (ės)** ................................................................................................................

|  |  |  |  |  |
| --- | --- | --- | --- | --- |
| ***Data*** | ***Veiklos kryptis***  ***(vieta\*)*** | ***Valandų skaičius*** | ***Veiklos koordinatorius***  ***(telefono nr.\*)*** | ***Parašas***  ***(įstaigos anspaudas\*)*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**\*Tik veiklai vykdytai už mokyklos ribų.**

Klasėsvadovas ............................................................. .................................

(vardas,pavardė) (parašas)

**SOCIALINĖS-PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingi** |
| ***Ekologinė kryptis*** | 1. Progimnazijos aplinkos puoselėjimas ir  tvarkymas.  2. Dalyvavimas įvairiose ekologinėse  akcijose (pvz. akcijoje ,,Darom”), projektuose mokykloje ir Gargždų mieste. | Klasių vadovai, gamtos mokslų ir technologijų mokytojai, direktoriaus pavaduotoja bendriesiems ir ūkio reikalams. |
| ***Pagalbos***  ***progimnazijai***  ***kryptis, kūrybinė***  ***kryptis*** | 1. Pagalba progimnazijos bibliotekoje.  2. Progimnazijos interjero atnaujinimas,  bendrųjų erdvių apipavidalinimas, svetingos aplinkos kūrimas.  3. Pagalba dalykų mokytojams tvarkant  kabinetus, ruošiant stendus.  4. Pagalba salės, progimnazijos erdvių renginių paruošimui.  5. Įvairiapusė savitarpio pagalba klasėje.  6. Progimnazijos inventoriaus tvarkymas,  mokymo priemonių kūrimas.  7. Progimnazijos vardo garsinimas įvairių  pobūdžių mokyklos, miesto, respublikos,  tarptautiniuose renginiuose. | Klasių vadovai, dailės bei kitų dalykų mokytojai, direktoriaus pavaduotojas bendriesiems ir ūkio reikalams,bibliotekininkas |
| ***Pilietinė kryptis*** | 1. Pilietinių iniciatyvų organizavimas.  2. Aktyvi veikla progimnazijos savivaldoje.  3. Veikla miesto jaunimo organizacijose  (pilietinė veikla gali būti mokinio vykdoma savarankiškai ar bendradarbiaujant su asociacijomis bei savivaldos institucijomis ir kt.).  4. Bendradarbiavimas su progimnazijos viešųjų ryšių grupe (straipsnių rašymas apie mokyklos renginius, fotografavimas ir viešinimas progimnazijos internetinėje svetainėje bei kituose šaltiniuose). | Mokyklos administracija, pagalbos mokiniui specialistai, įvairių dalykų mokytojai, klasių vadovai. |
| ***Socialinė karitatyvinė***  ***kryptis*** | 1. Gerumo, labdaros akcijos.  2. Pagalba senelių, globos namų gyventojams.  3. Pagalba gyvūnų prieglaudos globotiniams. | Mokyklos administracija, socialinis pedagogas, psichologas, specialusis pedagogas, dalykų mokytojai,  klasių vadovai |
| ***Projektinė kryptis*** | 1. Dalyvavimas pilietinio ugdymo,  prevenciniuose, socialiniuose, ugdymo karjerai ir kituose projektuose.  2. Renginių organizavimas.  3. Parodų inicijavimas ir rengimas. | Mokyklos administracija,  dalykų mokytojai, klasių vadovai, neformaliojo vaikų švietimo būrelių vadovai |